section_heading: Aston Villa
paragraph_text: Yorka je prvi put 1989. zamjetio trener Aston Ville Graham Taylor. Tada 17-godišnji Yorke odigrao je prijateljsku utakmicu protiv Aston Ville, a Taylor je bio impresioniran njegovom igrom te mu ponudio probu. Yorke je naknadno dobio stalni ugovor i igrao je za rezerve kluba većinu sezone 1989./90. U prvoj ligi debitirao je 24. ožujka 1990. u pobjedi 1:0 protiv Crystal Palacea.